**Dôvodová správa**

**Všeobecná časť**

Účelom návrhu nariadenia vlády Slovenskej republiky, ktorým sa ustanovujú hranice chránených oblastí prirodzenej akumulácie vôd (ďalej len „návrh nariadenia vlády“) je podľa § 18 a § 19 zákona č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov v znení zákona 517/2022 Z. z. ustanoviť hranice chránených vodohospodárskych oblastí (ďalej len „CHVO“), nakoľko popisy v platných nariadeniach vlády Slovenskej socialistickej republiky v súčasnosti už nie je postačujúce. Hranice CHVO sú v týchto právnych predpisoch ustanovené len slovne. V  návrhu nariadenia sú hranice CHVO ustanovené s presnosťou na parcely katastrálnych území obcí.

Návrh nariadenia vlády nebude mať vplyvy na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti ani vplyvy na verejné služby pre občana.

Návrh nariadenia vlády je v súlade Ústavou Slovenskej republiky, ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právom Európskej únie.

**Osobitná časť**

**K § 1**

Návrh nariadenia vlády ustanovuje hranice CHVO uvedených v § 2 odseku 2 zákona č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov, ich ustanovenie je uvedené v prílohách tohto nariadenia vlády.

**K § 2**

Toto nariadenie vlády bude slúžiť ako podklad pre zápis do katastra nehnuteľností.

Mapa hraníc CHVO bude uložená na Ministerstve životného prostredia Slovenskej republiky.

**K § 3**

Zrušuje sa doteraz platné ustanovenie hraníc CHVO.

**K § 4**

Navrhuje sa účinnosť nariadenia vlády.

**K prílohám**

Katastrálne územia a parcely nachádzajúce sa v CHVO uvedených v § 2 odseku 2 zákona č. 305/2018 Z. z. sú uvedené v prílohách tohto nariadenia vlády.

Každé CHVO je uvedené v samostatnej prílohe. V prílohách sú uvedené všetky katastre obcí, ktoré sa celé nachádzajú v jednotlivých CHVO. Ak sa v CHVO nachádza iba časť obce, uvedené sú všetky parcely nachádzajúce sa v CHVO s poznámkou, či celá parcela alebo iba jej časť. Identifikáciu konkrétnej časti parcely je možné zistiť na preložením vektorovej mapy hraníc CHVO, ktorá je súčasťou nariadenia vlády, s vektorovou mapou katastra nehnuteľností.